ร้านเล็กๆ บางทีหลายคนอาจจะมองข้ามเพราะเหมือนจะไม่มีชื่อเสียงหรือดูแล้วไม่น่าสนใจ แต่สำหรับร้านนี้ ผมว่าน่าสนใจ อันดับแรกสถานที่ตั้งของร้าน ที่อยู่ที่จุดพักรถชมวิวติดทะเล จอดรถง่ายอากาศก็ดี๊ดี อันดับต่อมา เมื่อได้เห็นเมนูและราคายิ่งทำให้น่าสนใจและน่าทดลองชิมเป็นอย่างยิ่ง
   ร้านอยู่ที่จุดพักรถชมวิว ถ้ามาจากทางท่าเรือพลีจะเป็นจุดแรก มีร้านอาหารอยู่สองร้านคือกินลมชมเลน และเมี่ยงปลาเผา  รอไีรอยู่เลี้ยวรถเข้าไปจอดเลยดีกว่า
    ตอนที่ผมไปถึงฝนยังไม่ตกเลยเลือกที่จะนั่งด้านนอกศาลาเพราะดูปลอดโปร่งดี แต่นั่งอยูได้ไม่นานอาหารยังไม่ทันจะออกก็โดนฝนไล่ที่ ต้องเข้าไปนั่งด้านในศาลาแทน แต่ก็เป็นจุดที่เห็นวิวทะเลที่สวยงามอยู่ดี
   เมนูร้าน ราคาอาหารส่วนใหญ่จะอยู่ที่ 60-80 บาท ยกเว้นพวกปลาที่เป็นตัว คิดตามน้ำหนัก และอาหารตามสั่งที่ราคา 40 บาท
  ไปกัน 4 คนสั่งมาหลายอย่าง จานแรกเลย ยำไข่ปูยำมาครบรส(สำหรับผมอยากได้เผ็ดอีกหน่อย)ไข่ปูเคี้ยวมันๆน้ำยำจี๊ดๆเคี้ยวรวมกับมะม่วงเปรี้ยวซอย แอบเข็ดฟันนิดๆ(80บาท) เมนูนี้มีเบิ้ล
  เนื้อปลาเก๋าลวกจิ้ม เนื้อปลาสดแน่น(ปลาเก๋าน่าจะตัวเล็ก)ลวกมาขาวๆรองจานมาด้วยกระหล่ำปลีและตังฉ่าย โปะหน้าด้วยผักคื่นฉ่าย เสียดายที่ไม่มีน้ำจิ้มเต้าเจี้ยว แต่เป็นน้ำจิ้มซีฟู้ดที่รสแซ่บแทน (80 บาท)
   กุ้งแช่น้ำปลา น่าจะเป็นกุ้งขาวนะ เค้าผ่าหลังวางเรียงมาสวยงามและแอบหยอดน้ำจิ้มซีฟู้ดไว้ที่รอยผ่าด้วย กินพร้อมกระเทียมและน้ำจิ้มซีฟู้ด เคี้ยวๆๆสูดอากาศริมทะเล ได้ฟิลจริงๆ (80 บาท)
  หอยนางรมสด ที่นี่เค้าเสริฟมากันน้ำจิ้มซีฟู้ดและหอมแดงเจียว ไม่มีซอสพริกและน้ำพริกเผา ผมชอบแบบนี้แหล่ะกินแบบบ้านๆแค่เด็ดยอดกระถินเคี้ยวตามก็ฟินแล้ว ได้รสชาติควาสดของหอยและความหวานที่เข้ากันระหว่างหอยนางรมกับกระถิน เอ่อ หันหน้าออกทะเล ด่วน  (80บาท)
   ข้าวผัดปู จานนี้ทำเอาเพื่อนผมอุทานไปเกือบตลอดจาน เพราะตักตรงไหนก็เจอแต่ปู ใส่ปูมาเยอะมากเยอะเกินราคา 40 บาท ถึงรสชาติจะออกจืดๆไปนิด แต่ได้รสชาติเนื้อปูมาทำให้มีรสชาติของกลิ่นไอทะเลอร่อยลงตัวเกินราคา
  หมูแดดเดียว หั่นมาชิ้นยาวๆหนาๆทอดมาข้างนอกเกรียมข้างในนุ่ม รสชาติหวานนำตามด้วยเค็มนิดๆ เพื่อนผมดอดไปสั่งมาอีกจานตอนไหนนี่ สงสัยจะชอบกินแบบนี้จริงๆ(70บาท)
  หอยแครงลวก หอยตัวเล็กๆคละไซด์ ลวกมากำลังดีแกะฝามาให้ด้วย ถึงตัวจะเล็กแต่เนื้อเต็มฝา หวานกรุบทุกตัว(แอบหันหน้ามองทะเลอีกแล้ว) ได้น้ำจิ้มซีฟู้ดมาเติมความจี๊ด เผลอแป๊บเดียวหมดจานซะแล้ว (70บาท)
   การบนิการ เจ้าของร้านดูแลดีมาก ยิ้มตลอดเด็ดเสริฟก็ว่องไว ที่ชอบอีกอย่างก็คือโซดาเค้าเย็น นี่ขนาดร้านเล็กยังใส่ใจเรื่องนี้เลย
  ห้องนำ้มีอยู่ด้านล่าง ต้องเอากุญแจไปเปิด ที่ล๊อกเพราะป้องกันคนอื่นมาใช้แล้วไม่รักษาความสะอาด ชอบจริงๆ
  กินกันหมดนั่นรวมน้ำ น้ำแข็ง โซดา ก็ 830 บาท แบบนี้คงต้องมาซ้ำกันอีกซะแล้วครับ